Brønderslevvej omkring Jerslev var fredag morgen spærret for al trafik. Årsagen var flere trafikuheld forårsaget af løse kreaturer på vejen. - Vi får meldingen om at der er løse kreaturer på vejen, men da vi når frem er der allerede sket flere påkørsler, siger vagtchef ved Nordjyllands Politi Per Vagn Nielsen. I alt mistede tre køer livet og flere ambulancer blev sendt til stedet. Der var dog ikke alvorligt kvæstede personer.

Referat:
Tre kreaturer omkom, da de blev kørt ned fredag morgen ved Jerslev.